

**ΑΠΟΣΠΑΣΜΑ ΠΡΑΚΤΙΚΟΥ 18/2017**

**Αριθ. Απόφασης:436/2017** **ΑΔΑ: 7ΑΚ2ΩΨΑ-ΡΨΔ**

**ΘΕΜΑ:** «Συμπλήρωση της υπ’ αριθμ. 342/2017 απόφασης Δ.Σ Δήμου Αρταίων για την

επιχορήγηση της Φιλαρμονικής Συλλόγου Σκουφά»

Στην Άρτα σήμερα την εικοστή έκτη (26η) του μηνός Ιουλίου του έτους 2017 ημέρα Τετάρτη και ώρα 15.00, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 28924/26-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Πατήλας Κωνσταντίνος 2. Μπαλάγκας Γεώργιος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος 14. Σφήκας Δημήτριος 15. Γραμματικού-Παπατσίμπα Θεανώ 16. Μιλτιάδους Γεώργιος 17. Κουτρούμπα Άννα-Μαρία | 1. Λώλος Ανδρέας (Πρόεδρος Δ.Σ.) 2. Στασινός Παύλος 3. Βλάχος Μιχαήλ 4. Παπαμιχαήλ Κωνσταντίνος 5. Κοσμάς Ηλίας 6. Ντέμσια Αικατερίνη 7. Ζυγουβέλης Παναγιώτης 8. Παπαλέξης Ιωάννης 9. Βασιλάκη-Μητρογεώργου Βικτωρία 10. Βλάρας Γρηγόριος 11. Κατσαντούλα Αναστασία 12. Κιτσαντά Ευαγγελίτσα 13. Παπακίτσος Στέφανος 14. Ξυλογιάννης Άγγελος 15. Παπαιωάννου Κων/νος 16. Πετανίτης Δημήτριος |

Στη συνεδρίαση δεν παραβρέθηκαν Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο κ. Πρόεδρος κήρυξε την έναρξη της συνεδρίασης και εισηγούμενος το 4ο τακτικό θέμα της ημερήσιας διάταξης «Συμπλήρωση της υπ’ αριθμ. 342/2017 απόφασης Δ.Σ Δήμου Αρταίων για την επιχορήγηση της Φιλαρμονικής Συλλόγου Σκουφά» έδωσε το λόγο στον αρμόδιο αντιδήμαρχο κ. Χαρακλιά ο οποίος παίρνοντας το λόγο  έθεσε υπόψη του Συμβουλίου τα εξής:

Με την υπ. Αρ. 342/2017 απόφασή του, το Δ.Σ. του Δήμου Αρταίων αποφάσισε ομόφωνα την επιχορήγηση του Μουσικοφιλολογικού Συλλόγου «Σκουφάς» για τη Φιλαρμονική του, με την προϋπόθεση να συμμετέχει και να υποστηρίζει τις πολιτιστικές εκδηλώσεις που διοργανώνει ο Δήμος Αρταίων. Εκ παραδρομής στην πρώτη εισήγηση δεν έχουν αναφερθεί οι εκδηλώσεις αυτές και, κατά συνέπεια, εισηγούμαστε τη συμπλήρωση της ανωτέρω απόφασης με το ακόλουθο κείμενο:

«H Φιλαρμονική του ανωτέρω συλλόγου είναι παρούσα στις σημαντικότερες, τόσο για την πόλη μας όσο και για τις λοιπές δημοτικές ενότητες, εκδηλώσεις δίνοντας ένα ιδιαίτερο εορταστικό τόνο σ’ αυτές.

Ενδεικτικά αναφέρουμε ότι εντός του έτους 2017 η Φιλαρμονική του Μουσικοφιλολογικού Συλλόγου «Σκουφάς» είτε συμμετείχε είτε θα συμμετάσχει στον εορτασμό:

* Των Απόκρεω
* Της πολιούχου της πόλης, Αγίας Θεοδώρας
* Του Δημοτικού Μνημόσυνου
* Εκδηλώσεων κατά τη διάρκεια της «Βυζαντινής Εβδομάδας»
* Της δοξολογίας για τη επέτειο της Μάχης του Γριμπόβου
* Του Αγίου Νικολάου (Ανέζα)
* Των Αγίων Κωνσταντίνου και Ελένης (Φιλοθέη)
* Της Παναγίας Βλαχερνών
* Της Κοίμησης της Θεοτόκου (Καμπή)
* Του Αγίου Δημητρίου (Γραμμενίτσα)
* Των Θεοφανίων
* Των Χριστουγεννιάτικων εκδηλώσεων
* Λιτανειών σε πολλές ενορίες στα όρια του Δήμου Αρταίων (Χανόπουλο, Καλογερικό, Ιερά Μονή Κάτω Παναγιάς, Κασσοπίτρα, Άγιος Κοσμάς ο Αιτωλός, κ.α.).

Συχνά δε εκπροσωπεί το Δήμο Αρταίων σε εκδηλώσεις που πραγματοποιούνται εκτός των ορίων του Δήμου, καθώς συμμετέχει σε εθνικές και θρησκευτικές τελετές, τόσο στα όρια του Δήμου, όσο και εκτός αυτών. Επίσης, στη Φιλαρμονική εξακολουθεί να διδάσκεται δωρεάν η Μουσική Τέχνη, προσφέροντας έτσι μια ευκαιρία επαγγελματικής αποκατάστασης για τους νέους».

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α.- Τη συμπλήρωση της 342/2017 απόφασης με το ακόλουθο κείμενο:

«H Φιλαρμονική του ανωτέρω συλλόγου είναι παρούσα στις σημαντικότερες, τόσο για την πόλη μας όσο και για τις λοιπές δημοτικές ενότητες, εκδηλώσεις δίνοντας ένα ιδιαίτερο εορταστικό τόνο σ’ αυτές.

Ενδεικτικά αναφέρουμε ότι εντός του έτους 2017 η Φιλαρμονική του Μουσικοφιλολογικού Συλλόγου «Σκουφάς» είτε συμμετείχε είτε θα συμμετάσχει στον εορτασμό:

* Των Απόκρεω
* Της πολιούχου της πόλης, Αγίας Θεοδώρας
* Του Δημοτικού Μνημόσυνου
* Εκδηλώσεων κατά τη διάρκεια της «Βυζαντινής Εβδομάδας»
* Της δοξολογίας για τη επέτειο της Μάχης του Γριμπόβου
* Του Αγίου Νικολάου (Ανέζα)
* Των Αγίων Κωνσταντίνου και Ελένης (Φιλοθέη)
* Της Παναγίας Βλαχερνών
* Της Κοίμησης της Θεοτόκου (Καμπή)
* Του Αγίου Δημητρίου (Γραμμενίτσα)
* Των Θεοφανίων
* Των Χριστουγεννιάτικων εκδηλώσεων
* Λιτανειών σε πολλές ενορίες στα όρια του Δήμου Αρταίων (Χανόπουλο, Καλογερικό, Ιερά Μονή Κάτω Παναγιάς, Κασσοπίτρα, Άγιος Κοσμάς ο Αιτωλός, κ.α.).

Συχνά δε εκπροσωπεί το Δήμο Αρταίων σε εκδηλώσεις που πραγματοποιούνται εκτός των ορίων του Δήμου, καθώς συμμετέχει σε εθνικές και θρησκευτικές τελετές, τόσο στα όρια του Δήμου, όσο και εκτός αυτών. Επίσης, στη Φιλαρμονική εξακολουθεί να διδάσκεται δωρεάν η Μουσική Τέχνη, προσφέροντας έτσι μια ευκαιρία επαγγελματικής αποκατάστασης για τους νέους».

Β.- Κατά τα λοιπά ισχύει η προηγούμενη 342/2017 αποφασή του.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 436/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*