

**ΑΠΟΣΠΑΣΜΑ ΠΡΑΚΤΙΚΟΥ 18/2017**

**Αριθ. Απόφασης:435/2017** **ΑΔΑ: 6ΓΡΟΩΨΑ-ΦΒ3**

**ΘΕΜΑ:** «Λύση της εταιρείας μη κερδοσκοπικού χαρακτήρα με την επωνυμία «ΚΕΝΤΡΟ

ΕΠΙΧΕΙΡΗΣΗΣ ΚΑΙ ΚΑΙΝΟΤΟΜΙΑΣ ΗΠΕΙΡΟΥ»

Στην Άρτα σήμερα την εικοστή έκτη (26η) του μηνός Ιουλίου του έτους 2017 ημέρα Τετάρτη και ώρα 15.00, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 28924/26-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Πατήλας Κωνσταντίνος 2. Μπαλάγκας Γεώργιος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος 14. Σφήκας Δημήτριος 15. Γραμματικού-Παπατσίμπα Θεανώ 16. Μιλτιάδους Γεώργιος 17. Κουτρούμπα Άννα-Μαρία | 1. Λώλος Ανδρέας (Πρόεδρος Δ.Σ.) 2. Στασινός Παύλος 3. Βλάχος Μιχαήλ 4. Παπαμιχαήλ Κωνσταντίνος 5. Κοσμάς Ηλίας 6. Ντέμσια Αικατερίνη 7. Ζυγουβέλης Παναγιώτης 8. Παπαλέξης Ιωάννης 9. Βασιλάκη-Μητρογεώργου Βικτωρία 10. Βλάρας Γρηγόριος 11. Κατσαντούλα Αναστασία 12. Κιτσαντά Ευαγγελίτσα 13. Παπακίτσος Στέφανος 14. Ξυλογιάννης Άγγελος 15. Παπαιωάννου Κων/νος 16. Πετανίτης Δημήτριος |

Στη συνεδρίαση δεν παραβρέθηκαν Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο κ. Πρόεδρος κήρυξε την έναρξη της συνεδρίασης και εισηγούμενος το 3ο τακτικό θέμα της ημερήσιας διάταξης «Λύση της εταιρείας μη κερδοσκοπικού χαρακτήρα με την επωνυμία «ΚΕΝΤΡΟ ΕΠΙΧΕΙΡΗΣΗΣ ΚΑΙ ΚΑΙΝΟΤΟΜΙΑΣ ΗΠΕΙΡΟΥ» έδωσε το λόγο στον Γενικό Γραμματέα ο οποίος παίρνοντας το λόγο  έθεσε υπόψη του Συμβουλίου τα εξής:

     Λαμβάνοντας υπόψη ότι όλη η δραστηριότητα της και στην αγγλική γλώσσα «EPIRUS BUSINESS & INNOVATION CENTRE» και διακριτικό τίτλο «EPIRUS BIC», στην οποία συμμετέχουμε ως μέλος, έχει προ πολλού παραλύσει και η παρούσα κατάσταση δεν εξυπηρετεί τα συμφέροντα ούτε των εταίρων ούτε και της ίδιας της εταιρείας, καθιστώντας πλέον τον σκοπό αυτής ανέφικτο, προτείνεται να διαταχθεί η δικαστική της λύση και να τεθεί σε εκκαθάριση.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α.- Ως μέλος της αστικής εταιρείας μη κερδοσκοπικού χαρακτήρα με την επωνυμία «ΚΕΝΤΡΟ ΕΠΙΧΕΙΡΗΣΗΣ ΚΑΙ ΚΑΙΝΟΤΟΜΙΑΣ ΗΠΕΙΡΟΥ» και στην αγγλική γλώσσα «EPIRUS BUSINESS & INNOVATION CENTRE» και διακριτικό τίτλο «EPIRUS BIC», δηλώνουμε ότι συμφωνούμε να διαταχθεί δικαστική λύση της ανωτέρω εταιρείας, δεδομένου ότι προ πολλού έχει παραλύσει όλη η δραστηριότητα της εταιρείας και η παρούσα κατάσταση δεν εξυπηρετεί τα συμφέροντα ούτε των εταίρων ούτε και της ίδιας της εταιρείας, καθιστώντας πλέον τον σκοπό αυτής ανέφικτο.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 435/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*