

**ΑΠΟΣΠΑΣΜΑ ΠΡΑΚΤΙΚΟΥ 18/2017**

**Αριθ. Απόφασης:433/2017** **ΑΔΑ: ΩΙΗΤΩΨΑ-ΣΚ4**

**ΘΕΜΑ:** «Έγκριση της αριθμ. 409/2017 απόφασης Οικον. Επιτροπής η οποία αφορά

Κατάρτιση κατάστασης απόρων δημοτών που χρήζουν βοήθειας εν όψει της

εορτής του Δεκαπενταύγουστου»

Στην Άρτα σήμερα την εικοστή έκτη (26η) του μηνός Ιουλίου του έτους 2017 ημέρα Τετάρτη και ώρα 15.00, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 28924/26-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Πατήλας Κωνσταντίνος 2. Μπαλάγκας Γεώργιος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος 14. Σφήκας Δημήτριος 15. Γραμματικού-Παπατσίμπα Θεανώ 16. Μιλτιάδους Γεώργιος 17. Κουτρούμπα Άννα-Μαρία | 1. Λώλος Ανδρέας (Πρόεδρος Δ.Σ.) 2. Στασινός Παύλος 3. Βλάχος Μιχαήλ 4. Παπαμιχαήλ Κωνσταντίνος 5. Κοσμάς Ηλίας 6. Ντέμσια Αικατερίνη 7. Ζυγουβέλης Παναγιώτης 8. Παπαλέξης Ιωάννης 9. Βασιλάκη-Μητρογεώργου Βικτωρία 10. Βλάρας Γρηγόριος 11. Κατσαντούλα Αναστασία 12. Κιτσαντά Ευαγγελίτσα 13. Παπακίτσος Στέφανος 14. Ξυλογιάννης Άγγελος 15. Παπαιωάννου Κων/νος 16. Πετανίτης Δημήτριος |

Στη συνεδρίαση δεν παραβρέθηκαν Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ο κ. Πρόεδρος κήρυξε την έναρξη της συνεδρίασης και εισηγούμενος το 1ο τακτικό θέμα της ημερήσιας διάταξης «Έγκριση της αριθμ. 409/2017 απόφασης Οικον. Επιτροπής η οποία αφορά Κατάρτιση κατάστασης απόρων δημοτών που χρήζουν βοήθειας εν όψει της

εορτής του Δεκαπενταύγουστου» έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο  έθεσε υπόψη του Συμβουλίου τα εξής:   
     Σύμφωνα με το άρθρο 202 παρ.2 του Ν.3463/06, το δημοτικό συμβούλιο μπορεί με απόφασή του να  χορηγεί σε εξαιρετικές περιπτώσεις καθώς και για την αντιμετώπιση έκτακτης και σοβαρής ανάγκης στους οικονομικά αδύνατους κατοίκους και πολύτεκνους είδη διαβιώσεως ή περιθάλψεως, κυρίως ιατροφαρμακευτικής και νοσοκομειακής. Με τους ίδιους όρους επιτρέπεται να χορηγούνται χρηματικά βοηθήματα.

     Στα πλαίσια της οικονομικής ανέχειας που δοκιμάζει την κοινωνία και εν’ όψει της εορτής του Δεκαπενταύγουστου, ο Δήμος Αρταίων επιθυμεί να συμβάλει για την ανακούφιση των απόρων οικογενειών, καταβάλλοντας χρηματικά βοηθήματα στους άπορους δημότες μας.

     Η Υπηρεσία Πρόνοιας του Δήμου μας, κατάρτισε πίνακα με 244 άπορους δημότες που χρήζουν ανάγκη οικονομικής ενίσχυσης ο οποίος εγκρίθηκε με την αριθ. 409/2017 απόφαση της Οικονομικής Επιτροπής.

     Θεωρούμε ότι για την κάλυψη της παραπάνω ανάγκης μπορεί να χορηγηθεί το ποσό των 30,00 € ανά άπορο δημότη.

Καλείται το Δημοτικό Συμβούλιο να εγκρίνει την χορήγηση χρηματικού βοηθήματος και να διαθέσει την πίστωση (30,00 Χ 244) 7.320,00€ σε βάρος του ΚΑ 00-6733 με τίτλο «Καταβολή χρηματικών βοηθημάτων σε άπορους δημότες”  του προϋπολογισμού του Δήμου έτους 2017

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, την αριθμ. 173/2017 απόφαση της Οικ. Επιτροπής και την παραπάνω εισήγηση

**ΑΠΟΦΑΣΙΖΕI ΟΜΟΦΩΝΑ**

Α.-  Εγκρίνει την αριθμ. 409/2017  απόφαση της Οικον. Επιτροπής με την οποία

καταρτίστηκε  κατάσταση απόρων Δημοτών (244 στον αριθμό) που χρήζουν βοήθειας

  εν όψει της εορτής του Δεκαπενταύγουστου έτους 2017 σύμφωνα με τα στοιχεία της

Υπηρεσίας πρόνοιας του Δήμου Αρταίων.  
Β.- Ορίζει το Χρηματικό βοήθημα που θα χορηγηθεί ανά άτομο στο ποσό των 30,00€.  
Γ.- Ψηφίζει πίστωση 7.320,00€  σε βάρος του ΚΑ 00-6733 με τίτλο «Καταβολή

χρηματικών βοηθημάτων σε άπορους δημότες’ του προϋπολογισμού του Δήμου

έτους 2017

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 433/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*